CELEX: 62012TN0317
Language: el
Date: 2012-07-11 00:00:00
Title: Υπόθεση T-317/12: Αγωγή της 11ης Ιουλίου 2012 — Holcim (Romania) κατά Ευρωπαϊκής Επιτροπής

22.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 287/31
            
         Αγωγή της 11ης Ιουλίου 2012 — Holcim (Romania) κατά Ευρωπαϊκής Επιτροπής
   (Υπόθεση T-317/12)
   2012/C 287/59
   Γλώσσα διαδικασίας: η αγγλική
   
      Διάδικοι
   
   
      Ενάγουσα: Holcim (Romania) SA (Βουκουρέστι, Ρουμανία) (εκπρόσωπος: L. Arnauts, δικηγόρος)
   
      Εναγόμενη: Ευρωπαϊκή Επιτροπή
   
      Αιτήματα της ενάγουσας
   
   Η ενάγουσα ζητεί από το Γενικό Δικαστήριο:
   
               —
            
            
               να υποχρεώσει την εναγόμενη να καταβάλει στην ενάγουσα την αγοραία αξία των φερόμενων ως κλαπέντων ευρωπαϊκών δικαιωμάτων εκπομπής που δεν έχουν ανακτηθεί έως την ημερομηνία της αποφάσεως, στην αγοραία αξία τους, νομιμοτόκως με ετήσιο επιτόκιο 8 % από 16ης Νοεμβρίου 2010,
            
         
               —
            
            
               να καταδικάσει την εναγόμενη στα δικαστικά έξοδα και
            
         
               —
            
            
               να κηρύξει την απόφαση εκτελεστή.
            
         
      Ισχυρισμοί και κύρια επιχειρήματα
   
   Προς στήριξη της αγωγής η ενάγουσα προβάλλει έναν κύριο λόγο.
   
               —
            
            
               Η Ευρωπαϊκή Ένωση ευθύνεται για τις παράνομες αποφάσεις της Ευρωπαϊκής Επιτροπής που συνίστανται σε:
               
                           α)
                        
                        
                           εσφαλμένη ερμηνεία του άρθρου 10, παράγραφος 1, του κανονισμού (ΕΚ) 2216/2004 της Επιτροπής, της 21ης Δεκεμβρίου 2004, σχετικά με τυποποιημένο και ασφαλές σύστημα μητρώων δυνάμει της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου και της απόφασης αριθ. 280/2004/ΕΚ του Ευρωπαϊκού Κοινοβουλίου και του Συμβουλίου (ΕΕ L 386, σ. 1),
                        
                     
                           β)
                        
                        
                           παράβαση του άρθρου 20 της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (ΕΕ L 275, σ. 32),
                        
                     
                           γ)
                        
                        
                           παραβίαση διαφόρων γενικών αρχών του δικαίου (παραβίαση των αρχών της αναλογικότητας και της προστασίας της δικαιολογημένης εμπιστοσύνης, του καθήκοντος επιμέλειας, προσβολή του δικαιώματος αποτελεσματικής δικαστικής προστασίας των δικαιωμάτων ιδιοκτησίας), αποφασίζοντας να μη δημοσιοποιήσει ή να μην επιτρέψει τη δημοσιοποίηση του τόπου των κλαπέντων ευρωπαϊκών δικαιωμάτων εκπομπής στο πλαίσιο του συστήματος εμπορίας δικαιωμάτων εκπομπής της Ευρωπαϊκής Ένωσης.